_:n4ee6b9de4a114dfc91c1cc3eba167e0dxb0
<http://schema.org/articleBody>
"ಮುಂದಿನ ವರ್ಷ ಅಕ್ಟೋಬರ್​​-ನವೆಂಬರ್​​​ನಲ್ಲಿ ಏಕದಿನ ವಿಶ್ವಕಪ್​ ನಡೆಯಲಿದೆ. ಮಹತ್ವದ ಟೂರ್ನಿ ಮುಂದಿದ್ರೂ ಟೀಮ್​ ಇಂಡಿಯಾ ಮಾತ್ರ, ಅನಗತ್ಯ ಪ್ರಯೋಗಗಳಿಗೆ ಮುಂದಾಗ್ತಿದೆ. ಸ್ಲಾಟ್​​ಗಳ ವಿಷಯದಲ್ಲಂತೂ ಟೀಮ್​ ಮ್ಯಾನೇಜ್ಮೆಂಟ್​​, ಬೇಡದ ನಿರ್ಧಾರಗಳನ್ನ ತೆಗೆದುಕೊಳ್ತಿದೆ. ಇದು ಮುಂದೆ ತಂಡವನ್ನ ಇನ್ನಷ್ಟು ಒತ್ತಡಕ್ಕೆ ಸಿಲುಕಿಸುವ ಸಾಧ್ಯತೆ ಇದೆ.\r\n\r\n<img src=\"https://newsfirstlive.com/wp-content/uploads/2019/11/09-11-1444_-ROHIT-ON-PANTH.jpg\" />\r\n\r\nಮುಂದಿನ ವರ್ಷ ನಡೆಯಲಿರುವ ಏಕದಿನ ವಿಶ್ವಕಪ್​ ಸಮರಕ್ಕೆ ಎಲ್ಲಾ ತಂಡಗಳು ಈಗಿನಿಂದಲೇ ಭರ್ಜರಿ ಸಿದ್ಧತೆ ಆರಂಭಿಸಿವೆ. ಮಹಾಸಮರದಲ್ಲಿ ಗೆದ್ದು ಏಕದಿನ ಕಿರೀಟಕ್ಕೆ ಮುತ್ತಿಕ್ಕಲು ತಮ್ಮದೇ ಆದ ಗೇಮ್​​ಪ್ಲಾನ್​​ಗಳನ್ನ ರೂಪಿಸಿಕೊಳ್ತಿವೆ. ಆದ್ರೆ ಟೀಮ್​ ಇಂಡಿಯಾ ಮಾತ್ರ ತಯಾರಿಯಲ್ಲಿ ಹಿಂದೆ ಬಿದ್ದಿರೋದಲ್ಲದೆ, ಅನಗತ್ಯ ಎಕ್ಸ್​​​​ಪಿರಿಮೆಂಟ್​​​ಗಳಿಗೆ ಸುಖಾ ಸುಮ್ಮನೆ ಕೈಹಾಕ್ತಿದೆ. ಅದರಲ್ಲೂ ವಿಕೆಟ್​ ಕೀಪರ್​ ರಿಷಭ್​ ಪಂತ್​ ಸ್ಲಾಟ್​​ ವಿಷಯದಲ್ಲಂತೂ ಮ್ಯಾನೇಜ್ಮೆಂಟ್​ ತೀವ್ರ ಗೊಂದಲ ಸೃಷ್ಟಿಸುತ್ತಿದೆ. ಇದು ವಿಶ್ವಕಪ್​​ನಲ್ಲಿ ಮಹಾ ಎಡವಟ್ಟಿಗೆ ಕಾರಣವಾಗುತ್ತೆ ಅಂತಿದ್ದಾರೆ ಕ್ರಿಕೆಟ್​ ಎಕ್ಸ್​​ಫರ್ಟ್ಸ್​​​​.\r\n\r\n<span style=\"color: #ff0000;\">ಪಂತ್​ ಮೇಲೆ ಮ್ಯಾನೇಜ್​ಮೆಂಟ್​ ಪ್ರಯೋಗ ಮಾಡ್ತಿರೋದೇಕೆ..?</span>\r\nಹೌದು.. ರಿಷಭ್​​​ ಪಂತ್​​​ ಮೇಲೆ ಟೀಮ್​ ಮ್ಯಾನೇಜ್​ಮೆಂಟ್​ ಪ್ರಯೋಗ ಮಾಡ್ತಿದೆ. ಪ್ರತಿ ಸರಣಿಯಲ್ಲೂ ಒಂದೊಂದು ಸ್ಲಾಟ್​​​ನಲ್ಲಿ ಕಣಕ್ಕಿಳಿಸೋ ಮೂಲಕ ಪಂತ್​​ ಒತ್ತಡ ಹೆಚ್ಚಿಸ್ತಿದೆ. ಸೌತ್​ ಆಫ್ರಿಕಾ ಸರಣಿಗೂ ಮುನ್ನ 5ನೇ ಕ್ರಮಾಂಕದಲ್ಲಿ ಬ್ಯಾಟ್​​ ಬೀಸ್ತಿದ್ದ ಪಂತ್​, ಈ ಸರಣಿಯಲ್ಲಿ 4ನೇ ಕ್ರಮಾಂಕಕ್ಕೆ ಬಡ್ತಿ ಪಡೆದುಕೊಂಡ್ರು. ಇಲ್ಲಿ ಪಂತ್​ ಎಡವಿದ್ದು ಗೊತ್ತಿದ್ರೂ ಮ್ಯಾನೇಜ್ಮೆಂಟ್​​ ವಿಂಡೀಸ್​​​​​​ ಸರಣಿಯಲ್ಲೂ ಅದೇ ತಪ್ಪನ್ನು ರಿಪೀಟ್​ ಮಾಡಿದೆ. ವಿಂಡೀಸ್​​ ವಿರುದ್ಧ ಮೊದಲ ಪಂದ್ಯದಲ್ಲಿ 4ನೇ ಕ್ರಮಾಂಕದಲ್ಲೇ ಕಣಕ್ಕಿಳಿದ ಪಂತ್​, 2ನೇ ಏಕದಿನದಲ್ಲಿ ಆರಂಭಿಕರಾಗಿ ಕಣಕ್ಕಿಳಿಯೋ ಮೂಲಕ ಅಚ್ಚರಿ ಮೂಡಿಸಿದ್ರು. ಆದ್ರೆ ಪಂತ್​​ ಗಳಿಸಿದ್ದು ಕೇವಲ 18 ರನ್.\r\n\r\n<img src=\"https://newsfirstlive.com/wp-content/uploads/2019/06/rishab.jpg\" />\r\n\r\n<span style=\"color: #ff0000;\">ಓಪನಿಂಗ್​​ ಸ್ಲಾಟ್​ಗೆ ಆಟಗಾರರ ದಂಡೇ ಇದ್ರೂ ಎಕ್ಸ್​​​ಪಿರಿಮೆಂಟ್​ ಏಕೆ..?</span>\r\nಭಾರತದ ಏಕದಿನ ತಂಡದಲ್ಲಿ ಆರಂಭಿಕ ಸ್ಥಾನಕ್ಕೆ ಆಟಗಾರರ ದಂಡೇ ಇದೆ. ಇಶಾನ್​ ಕಿಶನ್​, ಶಿಖರ್​ ಧವನ್​, KL ರಾಹುಲ್​ ಮತ್ತು ಋತುರಾಜ್​ ಗಾಯಕ್ವಾಡ್​​​​ ನಡುವೆ ಆರಂಭಿಕ ಸ್ಥಾನಕ್ಕೆ ಪೈಪೋಟಿ ನಡೆಯುತ್ತಿದೆ. ಈ ಸ್ಥಾನಕ್ಕೆ ಯಾರನ್ನ ಸೆಟ್​ ಮಾಡಬೇಕೆಂಬ ಗೊಂದಲ ಈಗಾಗಲೇ ಸೃಷ್ಟಿಯಾಗಿದೆ. ಆದರೆ ಇದರ ನಡುವೆಯೇ ವಿಂಡೀಸ್​ ವಿರುದ್ಧ ಪಂತ್​ರನ್ನ ಆರಂಭಿಕರನ್ನಾಗಿ ಕಣಕ್ಕಿಳಿಸೋ ಮೂಲಕ ಮತ್ತಷ್ಟು ಗೊಂದಲ ಹುಟ್ಟಿಸಿದೆ. ಆರಂಭಿಕರ ದಂಡೇ ಬೆಂಚ್​ನಲ್ಲಿದ್ರೂ ಪಂತ್​ಗೆ ಚಾನ್ಸ್​ ನೀಡಿ ಪ್ರಯೋಗ ಮಾಡೋ ಅವಶ್ಯಕತೆ ಇದ್ಯಾ ಎಂಬ ಪ್ರಶ್ನೆ ಮೂಡಿದೆ.\r\n\r\n<span style=\"color: #ff0000;\">ವಿಶ್ವಕಪ್​​​​ ತಯಾರಿಗೆ ಭಾರತಕ್ಕೆ ಇರೋದೇ ಕಡಿಮೆ ಪಂದ್ಯಗಳು..!</span>\r\nಏಕದಿನ ವಿಶ್ವಕಪ್​​​ ಮಹಾಯುದ್ಧಕ್ಕೆ ಪ್ರಿಪೇರ್​​ ಆಗೋದಕ್ಕೂ ಮುನ್ನ ಭಾರತಕ್ಕೆ ದೊಡ್ಡ ಸವಾಲು ಎದುರಾಗಿದೆ. ವಿಶ್ವಕಪ್​ ತಯಾರಿಗೆ ಭಾರತ ಹೆಚ್ಚೆಚ್ಚು ಏಕದಿನ ಪಂದ್ಯ ಆಡುವುದು ಅಗತ್ಯ. ಪ್ರಸ್ತುತ ನಡೀತಾ ಇರೋ ವಿಂಡೀಸ್​ ಸರಣಿ​ ಮತ್ತು ಜುಲೈನಲ್ಲಿ ಇಂಗ್ಲೆಂಡ್​ ವಿರುದ್ಧ ಮಾತ್ರ ಭಾರತ ಏಕದಿನ ಸರಣಿ ಆಡಲಿದೆ. ಈ ವರ್ಷ ಒಂದು ಏಕದಿನ ಸರಣಿ ಬಿಟ್ಟರೆ ಟಿ20, ಟೆಸ್ಟ್​​ ಸರಣಿಗಳನ್ನ ಟೀಮ್​ ಇಂಡಿಯಾ ಆಡಲಿದೆ. ಪಂದ್ಯಗಳೇ ಕಡಿಮೆ ಇರುವಾಗ ಆಟಗಾರರ ಸ್ಲಾಟ್​ ಫಿಕ್ಸ್​ ಮಾಡುವ ಕಡೆ ಗಮನ ನೀಡದೆ, ಪ್ರಯೋಗ ಮಾಡ್ತಿರೋದು ಮಾಜಿ ಕ್ರಿಕೆಟರ್ಸ್​​​​​ಗಳ ಕೆಂಗಣ್ಣಿಗೆ ಗುರಿಯಾಗಿದೆ.\r\n\r\n<img src=\"https://newsfirstlive.com/wp-content/uploads/2020/06/28-06-2020_RISHAB-1.jpg\" />\r\n\r\n<span style=\"color: #ff0000;\">ರಿಷಭ್​ ಪಂತ್​​​​​​​​​​​​​​​​ ಭಾರತ ತಂಡದ ಗ್ರೇಟ್​ ಫಿನಿಷರ್</span>\r\nರಿಷಭ್​ ಪಂತ್​​​ ಸ್ಲಾಟ್​ ವಿಚಾರದಲ್ಲಿ ಯಾವುದೇ ಪ್ರಯೋಗ ಮಾಡಬಾರದು. ಏಕೆಂದ್ರೆ ಪ್ರತಿ ಸರಣಿಗೂ ಸ್ಲಾಟ್​ ಬದಲಿಸಿದೆಂತೆಲ್ಲ ಪಂತ್​ ಬ್ಯಾಟಿಂಗ್​​ನಲ್ಲಿ ವೈಫಲ್ಯ ಕಾಣೋದಲ್ಲದೆ ಒತ್ತಡಕ್ಕೂ ಸಿಲುಕುತ್ತಿದ್ದಾರೆ. ಟೀಮ್​ ಇಂಡಿಯಾ ಕಂಡಂತಹ ಗ್ರೇಟ್​ ಫಿನಿಷರ್​​ಗಳಲ್ಲಿ ಪಂತ್​ ಕೂಡ ಒಬ್ರು. 5ನೇ ಕ್ರಮಾಂಕದಲ್ಲಿ ಬ್ಯಾಟ್​ ಬೀಸಿಯೇ ಫಿನಿಷಿಂಗ್​​​​ ಮಾಡುವ ಮೂಲಕ ಆಸ್ಟ್ರೇಲಿಯಾ ನೆಲದಲ್ಲಿ ಐತಿಹಾಸಿಕ ಸರಣಿ ಗೆದ್ದುಕೊಟ್ಟಿದ್ದಾರೆ. ಫಿನಿಷಿಂಗ್​ ಕಲೆಯನ್ನ ಕರಗತ ಮಾಡಿಕೊಂಡಿರೋ ಪಂತ್​ ಬ್ಯಾಟಿಂಗ್​ ಕ್ರಮಾಂಕವನ್ನು ಯಾವುದೇ ಕಾರಣಕ್ಕೂ ಬದಲಾಯಿಸಬಾರದು ಅನ್ನೋದು ಕ್ರಿಕೆಟ್​ ಎಕ್ಸ್​ಫರ್ಟ್​​ಗಳ ಮಾತಾಗಿದೆ.\r\n\r\n<span style=\"color: #ff0000;\">ಈ ಸರಣಿಯಲ್ಲೇ ಸ್ಲಾಟ್​ ವಿಚಾರದಲ್ಲಿ ಸ್ಪಷ್ಟತೆ ಪಡೆಯಬೇಕು</span>\r\nಸ್ಲಾಟ್​ ಬದಲಿಸುವ ನಿರ್ಧಾರಕ್ಕೆ ಸಂಬಂಧಿಸಿದಂತೆ ಮ್ಯಾನೇಜ್ಮೆಂಟ್​​​, ವಿಂಡೀಸ್​ ಸರಣಿಯಲ್ಲೇ ಒಂದು ನಿರ್ಧಾರಕ್ಕೆ ಬರಬೇಕು. ಅದರಲ್ಲೂ ನಾಲ್ಕನೇ ಸ್ಲಾಟ್​​ಗೆ ಪಂತ್​ ಬದಲಿಗೆ ಶ್ರೇಯಸ್​ ಅಯ್ಯರ್​​ರನ್ನ ಕಣಕ್ಕಿಳಿಸಬೇಕು. ಪಂತ್​​​ಗೆ 5ನೇ ಸ್ಲಾಟ್​ ಅನ್ನು ಫಿಕ್ಸ್​ ಮಾಡಬೇಕು. ಆಗ ಮಾತ್ರ ಪಂತ್​ ತಮ್ಮ ಸ್ಥಾನಕ್ಕೆ ನ್ಯಾಯ ಒದಗಿಸಲಿದ್ದಾರೆ. ಜೊತೆಗೆ ಬ್ಯಾಟಿಂಗ್​ ಲೈನ್​ಅಪ್​ ಕೂಡ ಸರಿಯಾಗಲಿದೆ. ಅದು ಬಿಟ್ಟು ವಿಶ್ವಕಪ್ ಸಮೀಪಿಸಿದಾಗ​ ತಪ್ಪುಗಳನ್ನು ತಿದ್ದಿಕೊಳ್ಳಲು ಪ್ರಯತ್ನಿಸಿದ್ರೆ ಆಟಗಾರರು ಪಕ್ಕಾ ಗೊಂದಲಕ್ಕೆ ಸಿಲುಕುತ್ತಾರೆ. ಹಾಗಾಗಿ ಎಚ್ಚರಿಕೆ ಅನಿವಾರ್ಯ ಅಂತಿದ್ದಾರೆ ಕ್ರಿಕೆಟ್​ ತಜ್ಞರು."
<https://newsfirstlive.com/2022/02/10/rishabh-pant-falls-to-poor-shot-selection-again/>